google/wiki40b huggingface dataset:
Quai de la Gironde

Poloha

Nábrežie vedie po ľavom, západnom brehu kanálu Saint-Denis. Začína pri krížení kanálov Saint-Denis a Ourcq a končí pri Boulevard Macdonald, kde naň nadväzuje Quai du Lot.
Novorusko (historické územie)

Novorusko  (iné názvy: Nová Rus, Novoruský kraj, Novorossija; po rusky Новороссия, Новая Россия, Новороссийский край, Новая Русь, po ukrajinsky Новоросія) je historické označenie územia na severnom pobreží Čierneho mora, ktoré na sklonku 18. storočia dobyla, obsadila a potom aj ruskými a ukrajinskými osadníkmi kolonizovala Ruská ríša. Ide o južnú časť bývalých tzv. Divokých polí. Administratívne bolo dobyté územie začlenené do založenej Novoruskej gubernie, ktorej správnym strediskom bol Dnipro (vtedajší názov: Novorossijsk), neskôr Odesa. 
Územie bolo pred ruským obsadením súčasťou Osmanskej ríše. Dnes je súčasťou Ukrajiny, z malej časti tiež Ruska a Moldavska, resp. Podnesterska. Po boľševickom prevrate v Rusku sa prestal názov Nové Rusko používať.
Termín sa začal znovu používať v dôsledku nepokojov na Ukrajine v roku 2014, pričom ho používajú prevažne miestni separatisti či ruskí predstavitelia na označenie tohto prevažne ruskojazyčného územia, na ktoré podľa nich nemá Ukrajina historický nárok.
Saint-Denis-d’Aclon

Poloha

Obec má rozlohu 2,42 km². Najvyšší bod je položený 74 m n. m. a najnižší bod 8 m n. m.

Obyvateľstvo

Počet obyvateľov obce je 153 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Asembler

Assembler (angl. assembler) je počítačový program na preklad z jazyka symbolických inštrukcií do strojového kódu.
Krížový assembler (pozri aj krížový kompilátor) produkuje kód pre jeden typ procesora, ale beží na inom.
Procedúra prekladu sa nazýva aj zostavenie.
Assembler okrem prevodu inštrukcií JSI na číselne vyjadrené inštrukcie poskytuje možnosť použitia symbolického označenia pre miesta v pamäti (čo šetrí únavné ručné prepočítavanie pamäťových adries po každej malej úprave), prípadne schopnosti preprocesora ako makrá či náhrada textu.
Je omnoho jednoduchšie napísať asembler ako kompilátor jazyka vyššej úrovne a ako také existujú od 50. rokov 20. storočia. Moderné assemblery, obzvlášť pre RISCové architektúry optimalizujú radenie inštrukcií tak, aby sa optimálne využívala pipeline CPU.
Assemblery vyššej úrovne poskytujú jazykové abstrakcie jazykov vyššej úrovne ako vyššie riadiace štruktúry, deklarácie a volania funkcií a abstraktné údajové typy ako záznam, množina či trieda.
Saint-Julien-du-Terroux

Poloha

Obec má rozlohu 11,29 km². Najvyšší bod je položený 176 m n. m. a najnižší bod 119 m n. m.

Obyvateľstvo

Počet obyvateľov obce je 268 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Heucourt-Croquoison

Poloha

Obec má rozlohu 5 km². Najvyšší bod je položený 129 m n. m. a najnižší bod 48 m n. m.

Obyvateľstvo

Počet obyvateľov obce je 115 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Hudec

Životopis

Študoval na gymnáziu v Lučenci. Pracoval vo firme Cserey, neskôr vo firme Wünsch v Budapešti, o. i. aj na projektovaní tamojšieho metra. V Banskej Bystrici založil s Ľ. Rosenauerom veľký stavebný podnik (s pílou, výrobňou parkiet, tesárskou, stolárskou, dláždičskou a zámočníckou dielňou). Okrem projektovania sa zaoberal aj problematikou výškových domov, skúšal použitie sadry ako stavebného materiálu. Za kvalitnú prácu dostal na výstave v Taliansku zlatú medailu.
Teória záhaľčivej triedy

Záhaľčivá trieda

Vyššie (vládnuce) triedy sú tradične ( od feudalizmu) zbavené nutnosťou venovať sa výrobnými činnosťami alebo sú z nich úplne vylúčené a zaoberajú sa len takými zamestnaniami, ktorým je prikladaný určitý stupeň úctyhodnosti. Platí, že bohatstvo dodáva človeku úctu a prestíž. Zbohatlíkom nestačí len majetok vlastniť, ako formu zvyšovania sociálneho statusu, majú potrebu ho demonštrovať okoliu. Veblen prostriedky, ktorými vyššie vrstvy predvádzajú svoje bohatstvo definoval ako okázalú (nápadnú) záhaľku a okázalú spotrebu.

Okázalá záhaľka

Podľa Veblena sa práve táto vyššia trieda venuje tzv. okázalej záhaľke, ktorú nedefinuje ako nehybný pokoj a nečinnosť, ale označuje ako neproduktívne trávenie času. Čas sa trávi neproduktívne, pretože produktívna práca je pociťovaná ako niečo nedôstojné. Tento termín autor použil k zobrazeniu chovania zbohatlíkov, spoločenskej triedy, ktorá sa vytvára v 19. storočí ako dôsledok zhromaždenia peňazí majiteľmi manufaktúr počas druhej priemyselnej revolúcie.
Fyzická práca, výroba, všetko, čo má nejakú priamou spojitosť s obstarávaním každodenných životných potrieb, je výlučnou doménou nižšej triedy. Tato nižšia trieda zahrňuje nevoľníkov a iné závislé osoby, obvykle ženy.

Okázalá spotreba

Pracujúca trieda, narozdiel od triedy vyššej, môže míňať na veci nezbytne potrebné k prežitiu. Vyššia spoločenská vrstva má potrebu odlíšiť sa od pracujúcich. Na to využíva tzv. okázalú spotrebu. Luxus a komfort patrí jedine záhaľčivej triede. Tá zbytočnosť pracovať a zároveň schopnosť plytvať peniazmi na predmety, ktoré si pracujúca trieda nemôže dovoliť, využíva ako prostriedok na udržiavanie či zvyšovanie sociálneho statusu.

Pozadie vzniku teórie

Teória je založená na myšlienke evolučného vývoja inštitúcií (sociálnych a ekonomických), ktoré definujú spoločnosť. Veblen argumentuje tým, že technológie a remeslá sú základom ekonomickej produkcie, ale zároveň upozorňuje, že je nimi účelne plytvané. Thorstein Veblen hovorí o pomeroch v továrňach ako o diskriminačných. Robotníci musia byť pilní, efektívni a musia vzájomne spolupracovať, zatiaľ čo majitelia tovární akumulujú zisky a verejne sa nimi chvália.
Spoločenské pravidlá, až na malé výnimky, zaručujú vyšším triedam oslobodenie od produktívnej činnosti, čo môžeme chápať aj ako ekonomický výraz nadriadenosti týchto tried.
Konzumná spoločnosť slúži k zneužívaniu priemyslu za vidinou slávy a bohatstva. Glorifikácia skazenej spoločnosti vedie jedine k tomu, že zaháľčivej triedy pribúda na miesto toho, aby sme sa bránili a šli proti nej.
Veblen taktiež hovorí, že každý tieto princípy zneužíva, pokiaľ mu to jeho majetky dovolia. Často dochádza k tomu, že túžba na niekoho zapôsobiť je silnejšia, než túžba po vlastnom pohodlí a po naplneniu najzákladnejších materiálnych potrieb.
Bandyhokej

Bandyhokej (iné názvy: bandy hokej, bandy-hokej, bandy [vyslov: bendi...]; angl. bandy) je kolektívny šport a loptová hra, ktorá sa hrá na dve bránky na ľadovej ploche. Šport, v ktorom proti sebe nastupujú dve 11-členné družstvá (10 hráčov v poli a 1 brankár), je podobný ľadovému či pozemnému hokeju. Cieľom hry je dopraviť loptičku pomocou hokejovej palice, ktorá je na dolnom konci oblúkovito zahnutá, do bránky.

Dejiny

Bandyhokej sa považuje za predchodcu ľadového hokeja v Európe a vznikol pravdepodobne z hokeja pozemného. Prvé zmienky o hre, ktorá sa hrá so zahnutými palicami a s loptičkou, pochádzajú už zo staroveku. Moderná forma bandyhokeja sa rozšírila v Anglicku v 18. storočí. Ale prvý oficiálny zápas odohrali dva anglické kluby až v roku 1875. Oficiálne pravidlá boli schválené v Anglicku v roku 1891 po vzniku národného zväzu bandy hokeja. Z Anglicka sa hra rozšírila do Švédska (1895), Írska, Holandska, Ruska a do ostatných škandinávskych krajín. Najviac zapustila korene práve v Rusku a škandinávskych krajinách. V roku 1955 vznikla Medzinárodná federácia bandyhokeja (vtedy IBF).
Aj na Slovensku sa istý čas hrával bandyhokej, od roku 1925 ho však začal vytláčať ľadový (kanadský) hokej. Rok 1928 bol posledný, kedy sa na Slovensku bandyhokej hral.
V roku 2017 bola zalozena Slovenská asociácia Bandy.
Valentkova dolina

Názov

Trávnaté úbočia doliny oddávna vypásali ovcami pastieri. Dolina i rovnaké objekty  –  potok, pliesko, sedlo a hrebeň za názov vďačia pastierovi Valentkovi.

Prví v doline

Prví boli neznámi pastieri. Písomnú zmienku o prechode dolinou v zime zanechali ako prví Jerzy Bistram, Adam Karpiński a Kazimierz Szczepański 28. marca 1923 a trochu neskôr toho istého dňa Marian Maurizio s priateľmi.

Turistika

Dolina nie je pre turistov prístupná.
Scientrier

Poloha

Obec má rozlohu 7,21 km². Najvyšší bod je položený 490 m n. m. a najnižší bod 423 m n. m.

Obyvateľstvo

Počet obyvateľov obce je 1 036 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kotmanová

Polohopis

Leží v severnej časti okresu, v údolí Vrbinského potoka. Územie patrí do Revúckej vrchoviny, podcelku Lovinobanská brázda a geomorfologickú časť Cinobanské predhorie. 
Prístup zabezpečuje cesta III/2637, ktorá neďaleko Mýtnej odbočuje z E 58, vedúcej po ceste I/16 (Zvolen – Lučenec). Okresné mesto je vzdialené 21 km južne, rovnako ďaleko je to severozápadným smerom do Detvy, Zvolen ležiaci rovnakým smerom je vzdialený 42 km a krajské mesto 63 km.

Dejiny

Známky osídlenia okolia obce siahajú do doby bronzovej /1100 – 700 pred Kr./, z ktorej sa v katastri obce na Pohanskom hrade našlo hradisko kyjatickej kultúry s valom. Osídlenie obce je doložené v druhej polovici 14. storočia, kedy toto územie patrilo Divínskemu panstvu. Kotmanovú založil šoltýs, ktorý osadu pomenoval podľa nemeckého dozorcu baní v Lovinbani a Cinobani Gutmana. Najstaršia písomná zmienka o osade Kothmanlehutaya sa zachovala z roku 1393. Obyvatelia sa živili najmä poľnohospodárstvom a chovom dobytka.
V druhej polovici 16. storočia viedla týmto územím hranica Osmanskej ríše, no v roku 1598 už Kotmanová opäť patrila Divínskému hradu. Koncom 17. storočia panstvo získal rod Zichyovcov a začiatkom 18. storočia sa tu spomína sklárska huta. V 19. storočí sa obec stala súčasťou Notárskeho úradu Lovinobaňa a okresu Lučenec, neskôr začas i do okresu Halič. 
Začiatkom 20. storočia sa preslávili najmä kotmanovskí uhliari. Výrazný rozvoj obce nastal po II. svetovej vojne, kedy bola elektrifikovaná, vybudovaný bol MNV a požiarny sklad. V roku 1948 bola obec premenovaná na Dobročskú Lehotu a v tom čase tu žilo 732 obyvateľov. Návrat názvu sa uskutočnil 31. augusta 1990.
Take Me Home (Sophie Ellis-Bextor)

Videoklip

Videoklip ku skladbe režírovala dvorná režisérka Sophie Ellis-Bextor – Sophie Muller. Išlo o ich prvú spoluprácu. Videoklip zobrazuje Sophie v rozličných šatách ako tancuje so skupinou mužských tanečníkov. Videoklip ma atmosféru starých tanečných klubov z 30. a 40. rokov 20. storočia.
Šúnja

Šúnja alebo šúnjam je sanskritský výraz, ktorý možno preložiť slovenskými adjektívami prázdny, otvorený, ničotný, neexistujúci. Spolu s pojmom šúnjatá je jedným zo základných pojmov budhistickej náuky: vyjadruje filozofický koncept, náboženský prístup a spôsob etického konania. Bez jeho realizácie nie je možné oslobodiť sa z kolobehu zrodení.
Hippokleas z Pelinny

Hippokleas (starogr. Ἵπποκλέας – Hippokleas) bol olympijský víťaz pravdepodobne v diaule v rokoch 492 a 488 pred Kr..
Hippokleas, syn Frikia z tesálskej obce Pelinna, svoj pôvod odvodzoval od aristokratickej rodiny Aleaudovcov (Άλευάδαι - Aleauadai). Jeho otec Frikias bol v rokoch 508 a 504 pred Kr. olympijským víťazom v behu ťažkoodencov a aj on sám bol podľa správ zo schólií 10. Pýthijskej ódy od lyrického básnika Pindara dvojnásobným olympijským víťazom v behu na dve stadia, a to zo 72. a zo 73. olympijských hier.
Hippokleas sa v behu na dve stadia presadil aj v kategórii dorastencov na pýtických hrách v roku 498 pred Kr., a toto jeho víťazstvo a nemalý honorár dal básnikovi Pindarovi podnet na vytvorenie oslavnej básne na jeho počesť. Správy zo schólií, ktoré sa v textoch uvádzajú, však nemusia byť vo všetkom dôveryhodné.
Nissan Patrol

160 (1980-1989)

V roku 1980 bola uvedená tretia generácia s označením 160. V ponuke boli motory L28, P40 a SD33. Všetky modely boli vybavené 4-rýchlostnou manuálnou prevodovkou, kým 3-rýchlostná automatická prevodovka bola voliteľne dostupná pre verziu s dlhým rázvorom. Všetky modely boli vybavené redukčnou prevodovkoua odpruženie tvorili listové pružiny. Verzie s motorom SD33 používali 24-voltovú elektroniku. V ponuke bola tiež klimatizácia a posilňovač riadenia. 
Predný diferenciál C200 bol použitý na všetkých modeloch. V roku 1983 prebehli úpravy, medzi ktoré patrí pridanie piatej rýchloti do prevodovky, upravené odpruženie a predná maska so svetlometmi. V čase, keď sa začal používať turbodieselový motor SD33T začal sa Patrol vyrábať aj vo verzii s vysokou strechou "Super Roof". Tento motor poskytoval výkon 81 kW/110 koní a Patrol s ním dosahoval maximálnu rýchlosť 145 km/h. Kvôli veľkému krútiacemu momentu tohto motora bola tiež upravená spojka, ktorá mala väčší priemer (270 mm oproti 240 mm). Použitý bol aj väčší olejový chladič (5-radový namiesto 3-radového).

260 (1986-2002)

Séria 260 bola španielskou verziou modelu 160 (ľalko spoznateľná vďaka obdĺžnikovým svetlometom), pričom bola predávaná v Európe buď s krátkym (SWB) alebo dlhým rázvorom (LWB) a s motormi L28, SD33, RD28 a RD28T. Exportné verzie sa vyrábali do roku 1994, kým verzie pre domáci špenielský trh sa vyrábali do roku 2002.
Buschwiller

Poloha

Obec má rozlohu 4,16 km². Najvyšší bod je položený 372 m n. m. a najnižší bod 282 m n. m.

Obyvateľstvo

Počet obyvateľov obce je 952 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bruce Springsteen

Životopis

Od raného detstva sa chcel presadiť ako rockový hudobník a už ako šestnásťročný hral v kaviarňach newyorskej štvrti Greenwich Village, podobne ako Bob Dylan vo svojich začiatkoch. S Dylanom ho spájal aj John Hammond – šéf spoločnosti Columbia, ktorý v roku 1961 odštartoval Dylanovu kariéru. Aj Springsteen na neho zapôsobil a okamžite s ním podpísal zmluvu na prvý album. Nádejný, folkovo orientovaný debutový album Greetings from Asbury Park, N.J. bol vydaný v roku 1973, ale úspech sa zatiaľ nedostavil.
Springsteen však naďalej vytrvalo koncertoval po celom východnom pobreží a pre svoj druhý album zostavil stálu sprievodnú skupinu E-Street Band. Koncerty boli veľmi úspešné a tretí album Born to Run už sprevádzala mohutná reklamná kampaň.
V roku 1984, kedy už mal Springsteen prezývku The Boss, vyšiel album Born in the U.S.A., ktorý býva označovaný ako jeden z najlepších albumov 80-tych rokov. V roku 1994 zostavil Springsteen album Greatest Hits, na ktorý pridal okrem piesne „Streets of Philadelphia“ z oscarového filmu Philadelphia s Tomom Hanksom, ďalšie štyri nové skladby. V roku 1995 nahral kompletne akustický album The Ghost of Tom Joad, inšpirovaný knihou Johna Steinbecka, za ktorý získal cenu Grammy v kategórii Best Contemporary Folk Album.
Evo Morales

Prezidentský úrad

Po zvolení znovu prejednal zmluvy zahraničných spoločností na ťažbu nerastného bohatstva krajiny; tieto príjmy zvýšili príjmy krajiny o 40 % a sú z nich financované vzdelávacie a bytové programy, alebo napr. zdravotná starostlivosť (stavba nových nemocníc).
Inicioval výbor, ktorý by revidoval bolívijskú ústavu, ktorá by mala brániť ľudské práva, decentralizovať moc a zabezpečiť istú mieru autonómie regiónom a komunitám.
Morales je naklonený presunu ťažiska moci zo štátu smerom k regiónom a miestnym komunitám. Medzi jeho ďalšie úmysly patrí "navrátenie krajiny" a jej bohatstva obyčajným ľuďom. Čo sa týka vzťahu s USA v novembri 2008 vyjadril snahu nájsť spoločnú reč s novým prezidentom.
Vo voľbách konaných 6. decembra 2009 bol zvolený na ďalšie funkčné obdobie, keď pre neho hlasovalo viac ako 60 % voličov.
3. júla 2013 bol Morales na návšteve Ruska, kde sa zúčastnil mítingu producentov fosílnych palív. Pri spiatočnej ceste, v okamihu, keď jeho lietadlo už bolo vo vzduchu, Francúzsko, Portugalsko a Taliansko vyhlásili, že mu neumožnia preletieť cez ich vzdušný priestor. Prezidentovo lietadlo potom po 3 hodinách neplánovane pristálo vo Viedni, kde Morales strávil noc. Dôvodom tohto kroku bolo podozrenie, že sa na palube nachádza Edward Snowden. Nasledujúci deň krátko po poludní a po rakúskom vyvrátení podozrenia dali spomínané štáty Moralesovi opäť povolenie vrátiť sa do svojej vlasti. Z incidentu (ktorý bol pôvodne avizovaný ako technické problémy) sa stal diplomatický škandál.
V októbri 2014 bol tretíkrát znovuzvolený do funkcie prezidenta, zvíťazil už v prvom kole so ziskom takmer 60 % hlasov.

Rodinný život

Pochádza z troch detí – jeho súrodenci sú Esther Morales Ayma, Hugo Morales. Evo Morales má dve deti - Eva Liz Morales Alvarado, Álvaro Morales Paredes.
Ourania

Ourania (iné názvy: Urania, Úrania, Uránia; po grécky Ourania/iný prepis: Úrania, po latinsky Urania) je v gréckej mytológii múza astronómie. Jej atribútom je glóbus.
Jazierce

Jazierce (názov je jednotné číslo) sú jedna z osád na juhu Ružomberka. Nachádzajú sa v jednej z početných doliniek Veľkej Fatry. V minulosti tu bolo vybudované rekreačné stredisko slúžiace ako pioniersky tábor. Neskôr toto stredisko slúžilo ako záchytný azylový tábor pre utečencov.
Z prírodného hľadiska má oblasť Jazierca krasový charakter a patri do Demänovského krasu podobne ako všetky ostatné oblasti v okolitom regióne. Dôkazom sú drobné masívy pozostávajúce z travertínu, nachádzajúce sa v ústí doliny. Na toto podložie sa viaže zaujímavá vegetácia typická pre tento biotop. Najväčšou zaujímavosťou tejto oblasti sú však početné vyvieračky, ponory a drobné jazierka, ktoré dávajú celej oblasti typický vzhľad aj názov. Celá oblasť je vďaka svojmu pevnému travertínovému podložiu bohatou zásobárňou pitnej vody. Svoju zásobáreň tu má ružomberská sódovkáreň.
Gregori

Životopis

Rektor v Ľubietovej. Prívrženec Lutherovho učenia, v dôsledku nariadení Jána Zápoľského upálený vo Zvolene. Najstaršiu správu o ňom zaznačil Konrád Cordatus v kázni z roku 1534, keď uviedol martýrium rektora v Starom Zvolene, bez udania jeho mena.
Metrum (poézia)

Metrum (z gr. metron miera) je ideálna schéma básnického rytmu, ktorá je skôr abstrakciou ako konkrétnou formou verša. V realizácii vždy dochádza k istým nepravidelnostiam – odklonom od normy a vopred stanovenej schémy, ktorou je metrum. K úplnej zhode metra a rytmu dochádza iba v niektorých prípadoch.

Metrum a rytmus

S metrom je úzko spätý rytmus verša ako model, abstraktná schéma, spočívajúca v pravidelnom opakovaní určitých fónických elementov, ktoré sa zúčastňujú na rytme, ale aj prvkov s protikladnou tendenciou, ktoré narušujú ich pravidelné opakovanie vo verši. Metrum normuje prvky, takže rytmus je výsledkom jedinečnosti v procese tvorby: realizáciou autorského zámeru, témy, žánru atď.

Metrum a metrika

Vedná disciplína zaoberajúca sa metrom sa nazýva metrika. Okrem prozodických systémov je jej náplňou aj teória rýmu a sčasti aj strofika.
La Haie-Fouassière

Poloha

Obec má rozlohu 11,81 km². Najvyšší bod je položený 62 m n. m. a najnižší bod 2 m n. m.

Obyvateľstvo

Počet obyvateľov obce je 4 298 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nižná Slaná

Hospodárstvo

V minulosti v obci sídlil podnik Siderit, s. r. o. Nižná Slaná, ktorý sa zaoberal ťažbou sideritu – železnej rudy. Koncom roku 2008 sa zadlžený podnik dostal do konkurzu.

Rodáci

Karol Jozef  Schablik, narodil sa 10. marca 1876 v Nižnej Slanej, zomrel 19. júla 1909 v Rožňave
Otec Matej Schablik, matka Žofia Haagová, manželka Margita Póschová.
Študoval na gymnáziu v Rožňave, neskôr na výtvarnej škole Gustáva Keletiho v Budapešti. Po jej skončení sa stal učiteľom kreslenia na rožňavskom evanjelickom gymnáziu. Maľoval krajinky a sakrálne obrazy (o. i. oltárny obraz Viera, Nádej, Láska v ev. kostole v Šiveticiach).
Marína  Maliaková (rod. Ormisová) narodila sa  4.11.1861 v  Nižnej Slanej, zomrela 13.1.1946 vo Zvolene, pochovaná v Banskej Bystrici.
Kultúrno-osvetová pracovníčka, spisovateľka.
Dcéra revúckeho profesora Samuela Ormisa, manželka národovca Jozefa Maliaka. Základné vzdelanie získala v Revúcej vo Vychovávacom dievčenskom ústave, ktorý založil jej otec. Učila sa za krajčírku vo Viedni a v Prahe. Po otcovej smrti prežila osem rokov u poručníka S. Daxnera v Tisovci. Viedla krajčírske kurzy v Brezne, Tisovci a nakoniec ako majiteľka krajčírskej dielne žila v Revúcej. Ochotnícka herečka v Tisovci a Martine, zberateľka ľudových krojov a výšiviek. Členka Živeny, rozvíjala v Iloku ženskú aktivitu a osvetu. Literárne činná, svojou tvorbu, ktorá mala spočiatku sentimentálny ráz, obohatila o vlastné skúsenosti, napr. o poznanie kraskovskej fary A.H.Škultétyho v próze Orgovánová besiedka. Časopisecky vyšli jej cestopisné črty ( Výlet do chorvátsko-dalmátskeho prostredia, Dennica 1904, 1905) poviedky, v ktorých spomína na otcovo revúcke gymnázium (Živena 1927). Autorka autobiografického diela Marína Ormisová spomína, ktoré vydal z rukopisu Ján V. Ormis (1979).
Mussy-sur-Seine (obec)

Poloha

Obec má rozlohu 28,07 km². Najvyšší bod je položený 347 m n. m. a najnižší bod 183 m n. m.

Obyvateľstvo

Počet obyvateľov obce je 1155 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jully

Poloha

Obec má rozlohu 19,76 km². Najvyšší bod je položený 321 m n. m. a najnižší bod 238 m n. m.

Obyvateľstvo

Počet obyvateľov obce je 143 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Puškínia

Puškínia (Puschkinia Adams) je rod rastlín z čeľade hyacintovité (Hyacinthaceae). Niektorí autori zaraďujú rod puškínia do čeľade ľaliovité v širšom zmysle (Liliaceae s.l.).
Rocheservière

Poloha

Obec má rozlohu 28,15 km². Najvyšší bod je položený 72 m n. m. a najnižší bod 15 m n. m.

Obyvateľstvo

Počet obyvateľov obce je 2 896 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boësses

Poloha

Obec má rozlohu 13,13 km². Najvyšší bod je položený 128 m n. m. a najnižší bod 91 m n. m.

Obyvateľstvo

Počet obyvateľov obce je 400 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Raymond (Cher)

Poloha

Obec má rozlohu 9,24 km². Najvyšší bod je položený 200 m n. m. a najnižší bod 177 m n. m.

Obyvateľstvo

Počet obyvateľov obce je 221 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Muneville-sur-Mer

Poloha

Obec má rozlohu 7,42 km². Najvyšší bod je položený 74 m n. m. a najnižší bod 19 m n. m.

Obyvateľstvo

Počet obyvateľov obce je 410 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Laroquebrou (obec)

Poloha

Obec má rozlohu 17,15 km². Najvyšší bod je položený 693 m n. m. a najnižší bod 429 m n. m.

Obyvateľstvo

Počet obyvateľov obce je 805 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mount Fairweather

Geografia

Mount Fairweather leží nad Glacier Bay vo Fairweather Range v pohorí svätého Eliáša. Podobne ako ďalšie vysoké vrchy v pohorí svätého Eliáša tvorí Mount Fairweather výraznú krajinnú dominantu danú značným prevýšením od hladiny Glacier Bay.

Počasie

Napriek jeho menu má Mount Fairweather celkovo dosť nepriaznivé poveternostné podmienky. Ročne tu spadne viac ako 254 cm zrážok (väčšinou sneh) a teplota je tu okolo 46°C.